Dit wys jou net, kennis is dalk mag, maar ’n vinnige stoot is nooit enige iets meer as ’n vinnige stoot nie – en dis nou die reine waarheid.
Jong, sy’s vreeslik dramaties daar weg soos een wat haar hare by jou kom blow het, maar die Bone Strait by die huis vergeet het. Ons almal weet mos jy kan nie Monique se draad baasraak sonder ’n 33% Extra-bottel van daai goed nie.
Rickus eet nou weer by die huis, al praat hy nie juis met sy ouers nie. Chris en Mariaan is bekommerd oor hul seun wat hulle emo­sioneel so afgeknou het, maar hulle is net bly die tafel is vol mense, want hulle het sonder twyfel geen vriende nie.